Øksnes prestegjeld

Øksnes prestegjeld var et prestegjeld tilhørende Vesterålen prosti. Det omfattet sogn i Øksnes kommune i Nordland fylke, og hovedkirken var Øksnes kirke.

Øksnes' kirkesogn er nå en del av Øksnes kirkelige fellesråd, og underlagt Vesterålen prosti i Sør-Hålogaland bispedømme i Den norske kirke.

Historikk 

Yxness sókn (norrønt) har sin opprinnelse fra kristningen av landet. Øksnes antas å være lagt under Vesterålen i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 var Øksnes og Langenes et kapellani i Vesterålen prestegjeld, som sammen med Tinden korshus skulle betjenes av en residerende kapellan i Langenes. Dette vidløftige prestegjeld ble delt omkring 1770 da Øksnes ble skilt ut som eget sognekall.

Øxnæs prestegjeld dannet grunnlaget for Øxnæs formannskapsdistrikt, som ble opprettet i 1837.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Øksnes
 Langenes

Referanser

Øksnes' historie
Prestegjeld i Nordland
Prestegjeld i Sør-Hålogaland bispedømme